कहा- इससे वे मुद्दे जिंदा होंगे, जो देश में उबाल ला देंगे
Renaming Commission Petition Rejects By Supreme Court Justices KM Joseph and BV Nagaratna सुप्रीम कोर्ट ने सोमवार को आक्रांताओं के नामों वाले सभी ऐतिहासिक स्थानों का नाम बदलने के लिए आयोग बनाने की मांग वाली जनहित याचिका को खारिज कर दिया
सुप्रीम कोर्ट ने सोमवार को आक्रांताओं के नामों वाले सभी ऐतिहासिक स्थानों का नाम बदलने के लिए आयोग बनाने की मांग वाली जनहित याचिका को खारिज कर दिया। कोर्ट ने कहा कि इससे वो मुद्दे जिंदा होंगे, जो देश में उबाल ला देंगे। यह फैक्ट है कि एक विदेशी ताकत ने देश पर आक्रमण कर सालों तक शासन किया। हम अपने इतिहास के उस हिस्से की कामना नहीं कर सकते हैं।
आप मुस्लिम आक्रांताओं की बर्बरता के मुद्दो को जिंदा रखना चाहते हैं। इतिहास को चुनिंदा तरीके से नहीं मिटाया जा सकता। हिंदू धर्म जीवन जीने का एक तरीका है सिर्फ धर्म नहीं। यह याचिका एडवोकेट अश्विनी उपाध्याय ने फरवरी की शुरूआत में दाखिल की थी। जिस पर जस्टिस केएम जोसेफ और बीवी नागरत्ना की बेंच ने सुनवाई की।
इतिहास से वर्तमान पीढ़ी को परेशान नहीं करना चाहिए
कोर्ट ने एडवोकेट अश्विनी उपाध्याय से कहा कि आप आज की पीढ़ी को अतीत का बंदी बना रहे हैं। आप एक खास समदाय पर उंगली उठा रहे हैं। हमारा देश धर्म निरपेक्ष है और हिंदुत्व जीवन जीने का एक तरीका है, जिसने सभी ने अपना लिया है और इसमें कोई कट्टरता नहीं है। देश के इतिहास से इसकी वर्तमान और भावी पीढ़ियों को परेशान नहीं करना चाहिए।
इन नामों को बनाए रखना नागरिक अधिकारों के खिलाफ
एडवोकेट अश्विनी उपाध्याय ने इस याचिका में विदेशी आक्रमणकारियों के नाम वाली ऐतिहासिक, सांस्कृतिक और धार्मिक स्थानों के नाम बदलने के लिए एक कमेटी गठित करने की मांग की गई थी। जनहित याचिका में कहा गया है कि कुछ दिनों पहले मुगल गार्डन का नाम बदलकर अमृत उद्यान किया गया था। इन नामों को बनाए रखना बदलना संविधान के तहत नागरिक अधिकारों के खिलाफ है।
ऐतिहासिक स्थानों के नाम बदलने से जुड़ी अन्य खबरें भी पढ़ें...
राष्ट्रपति भवन का मुगल गार्डन अब अमृत उद्यान कहा जाएगा, उद्घाटन में शामिल हुईं राष्ट्रपति
पिछले महीने दिल्ली स्थित राष्ट्रपति भवन के मुगल गार्डन का नाम बदल दिया गया था। अब इसकी पहचान ‘अमृत उद्यान' के नाम से होगी। राष्ट्रपति द्रौपदी मुर्मू इसके उद्घाटन कार्यक्रम में शामिल हुईं थी। आम जनता के लिए ‘अमृत उद्यान' 31 जनवरी को खोल गया। हर साल की तरह इस बार भी 5 से 6 लाख लोगों के आने के उम्मीद है। पढ़ें पूरी खबर...